Kiøbenhavns Postrytter, 1795-09-14
Kiøbenhavn, den 14 September. Fredagen den 11te September om Aftenen Kl. 7 Slet, blev Hendes Kongel. Høyhed Kronprindsessens nys fødde Prindsesses Døbeget fuldbyrdet paa det Kongel. Palai paa Amalienborg, hvorved følgende Ceremoniel blev lagttaget: Den Kongel. Svenske Ambassadeur, Deres Durchl. Prinds Frederich af Hessen og Prindsen af Würtemberg, de fremmede Ministre og deres Fruer, alle Cavallerer af de 3 første Classer, og alle Damer som ellers komme til Apartement ved Hoffet, Magistraten, Professorerne ved Universitetet, og biskoppen med Kiøbenhavns Geistlighed, samt Hofpræsterne, vare alle i Forveyen tilsagde at møde i Hendes K. H. Kronprindsessens Gemakker, om Aftenen imellem Kl. 6 og 7. Efter at de Høykongel. Herskaber havde begivet sig igiennem Hs. K. H. Kronprindsens Gemakker ind i SoveGemakket, og Allerhøyest befaling var givet, at med Døbe=Acten skulde begyndes, bleve Dørrene imellem Malerie-Gemakket og Dame-Gemakket aabnede; hvorpaa de nærværende Cavallerer og Damer af Hofmarskallen med Hofmarskals=Staven i Haanden, bleve anmodede at indtræde i Malerie-Gemakket, hvor den unge Prindsesse befandt sig i Parade=Vuggen, ved hvilken Kammerfrøken Møsting og begge hendes K. H. Arveprindsens Hof-Damer stode. Den Kongel. Svenske Ambassadeur blev derpaa indladt i Sove-Gemakket, hvornæst Deres Durchl. Prindserne af Hessen og af Würtemberg, samt Stats Ministerne: Hr. Geheimeraad Grev Bernstorff, Hr. General Huth, Hr. Geheimeconferentsraad Grev Harthausen, og Hr. Geheimeraad Grev Schimmelmann, og efter disse Kammerfrøkenerne, Staffeldt og Møsting; af Hofmarskallen bleve ligeledes indladte i Sove Gemakket, hvor Daaben skulle skee. – Efter at enhver af ovennævnte, ved Hofmarskallen var anviist den dem tilkommende Plads, nemlig: Prindserne af Hessen og af Würtemberg, samt Stats Ministerne, lige over for de allerhøyeste og høyeste Faddere, (som alle stode i en Rad for Døbe-Fondet) og begge Kammerfrøkenerne bag ved aller høyest og høystbenævnte, bleve begge Dørrene imellem Malerie- og Sove-Gemakket aabnede; hvorpaa den unge Prindsesse blev af Kammerfrøken Møsting (som af Hendes K. H. Kronprindsessens tvende Hofdamer blev assisteret) optaget af Parade=Vuggen, baaret ind i SoveGemakket, og overleveret til Hendes Majestæt Dronningen, som holdt Høystsamme over Daaben, hvorpaa Confessionarius Dr. Bastholm efter givet Tegn indtraadde, De allerhøyeste og høyeste og forrettede Døbe=Acten. - Faddere vare: Hs. Majestæt Kongen, Hendes Majestæt Dronningen, Hans Majestæt Kongen af Sverrig, i hvis Sted Ambassadeuren stod, Hs. K. H. Arveprindsen, Hendes K. H. Hertuginde Lovise Augusta, Hs. Høyfyrstel. Durchl. Hertugen af Augustenborg, Hs. Durchl. Prinds Frederich af Hessen med Høystsammes Gemahlinde, Hs. K. H. Kronprindsen stod ved Siden af Hendes K. H. Kronprindsessens Seng. Den unge Prindsesse erholdt i Daaben det Navn: Lovise. – Da Døbe=Acten gik for sig, begyndtes saa strax at kiime med Garnisons Kirkes Klokker, hvorefter af alle Stadens Kirkers Klokker, tillige blev kiimet, hvilket vedvarede en halv Time, da til samme Tid Paukerne og Trompeterne af Liv-Gaarden til Hest, samt Hautboisterne og Janitskarerne af LivGarden til Fods, lode sig høre med Musik oven over paa Palai Altanen. - Da Døbe Acten var forbi, begave alle de, som havde været indladte i Sove-Gemakket, sig ud i Malerie-Gemakket, hvornæst den øvrige Cuur blev indladt i Sove-Gemakket til Gratulations Aflæggelse, hvorefter Dørrene igien bleve lukte. Hendes K. H. den unge Prindsesse blev derpaa af Kammerfrøken Møsting, som var assisteret af begge Hof=Damerne, Comtesse Harthausen og Frøken Kaas, baaret omkring i alle Gemakker, paa det samtlige Tilstædeværende kunde see Høystsamme Jmidlertid blev serveret med Refraichissements; og en halv Time efter at de Høykongel. Herskaber havde begivet sig tilbage, var Apartement i Hs. Majest. Kongens Gemakker, og derefter et Bundterads-Taffel i Spise-Gemakket. Stads=Livreerne vare den Dag anlagde, ligesom og begge Garderne trak op en Galla Under Dato den 28de August er udgaaet en Forordning, som foreskriver Kiøbenhavns Magistrats Pligter, i Tilfælde af Opløb, og fastsætter Straf for dem, der tilsidesætte den Agtelse og Lydighed, bemeldte Øvrighedsmænd tilkomme, i deres Embedsførelse, m.v.